ແກ້ວສິຣິ ເອເວີຣິງແຮມ - ແມ່ຂອງດາລາ ຮູບເງົາຊື່ດັງ ອານັນດາ ເອເວີຣິງແຮມ
ແກ້ວ​ສິຣິ ຄື​ເຈົ້າ​ຂອງເນື້ອເລື່ອງ ຂອງຮູບເງົາ Love Is Forever ຂອງໜຸ່ມ​ອອສ​ເຕຣ​ເລ​ຍ​ ​ທີ່ພາສາ​ວລາວ ລອຍ​ຂ້າມ​ແມ່​ນໍ້າຂອງ ໜີລະບອບຄອມມິວນິສ.
ລາຍການຊີວິດຊາວລາວໃນຕ່າງແດນມື້ນີ້ ວັນນະສອນຈະນຳສະເໜີ ບົດສຳພາດກັບ ແກ້ວສິຣິ ເອເວີຣິງແຮມ ກ່ຽວກັບບົດບາດຫລາຍຢ່າງຂອງນາງ ທັງໃນຖານະເປັນມານດາຂອງອານັນດາ ເອເວີຣິງແຮມ ດາລາຮູບເງົາຊື່ດັງໃນປະເທດໄທ ແລະໃນຖານະເປັນອາສາສະມັກສິດສອນທັງ ສາສະໜາແລະໃຫ້ການອຸບປະຖໍາ ຊ່ອຍເຫຼືອບັນດາຜູ້ຍາກໄຮ້ໃນຊຽງໃໝ່ ປະເທດໄທ ຊຶ່ງວ່າ ຈະມີລາຍລະອຽດຢ່າງໃດນັ້ນ ຂໍເຊີນຕິດຕາມອ່ານແລະຟັງ ບົດສໍາພາດຂ້າງລຸ່ມນີ້ ເລື່ອງລາວກ່ຽວກັບຊາວລາວທີ່ໄດ້ເປັນອົບພະຍົບ ພັດພາກອອກຈາກປະເທດລາວ ຫຼັງຈາກທີ່ໄດ້ມີການປ່ຽນແປງການປົກຄອງໃນປີ 1975 ຊຶ່ງຊາວລາວຫຼາຍໆແສນຄົນ ກໍໄດ້ກະຈັດກະຈາຍຢູ່ທົ່ວທຸກມຸມໂລກ ແມ່ນແຕ່ໃນປະເທດໄທເອງ ຊຶ່ງມື້ນີ້ວັນນະສອນ ໄດ້ໂອ້ລົມກັບ ແກ້ວສິຣິ ເອເວີຣິງແຮມ ສຸພາບສະຕີລາວ ທີ່ຫຼາຍໆຄົນຊາບກັນໃນຖານະ ບົດບາດເຈົ້າຂອງຕໍານານຮັກຂອງໜຸ່ມຊາວອອສເຕຣເລຍ ໃສ່ຊຸດມະນຸດກົບພາສາວລາວ ລອຍຂ້າມແມ່ນໍ້າຂອງ ຊຶ່ງຕໍານານຮັກນີ້ ໄດ້ນໍາມາເປັນຮູບເງົາໃຫ້ພວກເຮົາໄດ້ຊົມກັນ ຊຶ່ງວ່າຈະມີຄວາມເປັນມາຢ່າງໃດນັ້ນ ຂໍເຊີນຮັບຟັງຈາກປາກຂອງຜູ້ກ່ຽວເລີຍໃນບົດສໍາ ພາດດັ່ງຕໍ່ໄປນີ້: ນອກຈາກວ່າຈະໄດ້ສ້າງຊື່ສຽງ ໃຫ້ຜູ້ຄົນໄດ້ຮັບຊາບເຖິງເລື່ອງ ລາວຄວາມຈິງຜ່ານທາງຮູບເງົາ ແລ້ວ ແກ້ວສິຣິ ເອເວີຣິງແຮມ ຍັງເປັນນັກສະສົມຜ້າລາວ ຊຶ່ງ ກໍເຮັດໃຫ້ຊາວໂລກໄດ້ຮຽນຮູ້ ທີ່ມາແລະຕໍານານຂອງປະວັດ ສາດວັດທະນະທໍາ ແລະຄວາມ ເປັນມາຂອງຜ້າລາວຂອງແຕ່ ລະທ້ອງຖິ່ນນໍາ ຂໍເຊີນຮັບຟັງ ບົດສໍາພາດຕໍ່: ແກ້ວສິຣິ ເອເວີຣິງແຮມ ໄດ້ອາໄສຢູ່ໃນປະເທດໄທ ມາຕະຫຼອດ ນານກວ່າ 33 ປີ ຈົນເທົ່າເຖິງປະຈຸບັນນີ້ ເກືອບວ່າໄດ້ຖີ້ມງານທຸລະກິດ ງານບັນເທີງ ງານຜ້າລາວໄວ້ ແລະວ່າ ກໍຍັງມີບັນລະຍາຍກ່ຽວກັບຜ້າລາວແດ່ເປັນບາງຄັ້ງຄາວໄປ ແຕ່ກັບຍ້າຍ ສໍາມະໂນຄົວໄປຢູ່ຊຽງໃໝ່ ຊຶ່ງປະຈຸບັນນີ້ເປັນອາສາສະມັກ ສອນສາສະໜາໃຫ້ຜູ້ ທີ່ດ້ອຍໂອກາດທາງສັງຄົມ ທັງທີ່ເປັນຄົນລາວ ໄທ ພະມ້າ ແລະພວກຊົນເຜົານໍາ ບ່ອນທີ່ ແກ້ວສິຣິ ອາໄສຢູ່ໃນປະຈຸບັນນີ້ ກັບຄອບຄົວ ຊຶ່ງແກ້ວສິຣິເລົ່າໃຫ້ຟັງວ່າ: ບົດບາດຂອງແກ້ວສິຣິ ຈະເປັນຢ່າງໃດນັ້ນ ແລະວ່າໄດ້ສິດສອນໃຫ້ລູກຊາຍຫົວແກ້ວ ຫົວແຫວນ ອານັນດາ ເອເວີຣິງແຮມ ກ່ຽວກັບຄວາມມີສາຍເລືອດລາວຢ່າງໃດນັ້ນ ຂໍໃຫ້ທ່ານຜູ້ຟັງຄອຍຕິດຕາມຮັບຟັງ ໃນພາກທີ 2 ຂ້າງລຸ່ມນີ້: ເລື່ອງລາວຄວາມເປັນມາຂອງ ແມ່ຍິງເກັ່ງຄົນນີ້ ແກ້ວສິຣິ ເອເວີຣິງແຮມກ່ຽວແມ່ນໄດ້ສວມ ຫຼາຍໆບົດບາດທັງເປັນນັກ ທຸຣະກິດ ນັກສະສົມຜ້າລາວ ໂບຮານແລະບົດບາດຫຼ້າສຸດ ໃນປະຈຸບັນນີ້ ຄືເປັນອາສາ ສະມັກໃຫ້ມູນນິທິສອນສາສະ ໜາຄຣິສແລະຊ່ອຍເຫຼືອພວກ ທີ່ຍາກໄຮ້ ຫຼາຍໆທ່ານຄົງຈະ ຊາບດີວ່າແກ້ວສິຣິ ເອເວີຣິງ ແຮມ ເປັນມານດາຂອງອານັນ ດາ ເອເວີຣິງແຮມ ທີ່ເປັນດາລາ ພະເອກໜັງໄທ ແລະໄດ້ຮ່ວມ ລົງທຶນແລະຮ່ວມສະແດງໃນຮູບ ເງົາເລື່ອງ “ສະບາຍດີຫຼວງພະ ບາງ” ສ່ວນວ່າ ແກ້ວສິຣິຈະເວົ້າ ເຖິງພະເອກໜຸ່ມຜູ້ເປັນລູກຊາຍ ຢ່າງໃດແດ່ນັ້ນ ມື້ນີ້ທາງເຮົາໄດ້ມາໂອ້ລົມກັບຜູ້ກ່ຽວແບບເປັນກັນເອງ ຂໍເຊີນທ່ານຮັບຟັງ ບົດສໍາພາດໄດ້ເລີຍ